[{"text_idx": "#000000", "text": "Tempotimor (Kovalima)-Bazeia ba nu\u0301meru vasinasaun ne\u2019ebe\u0301 tuun iha postu administrativu Zumalai, mak Centru Juventude Covalima (CJC) hamutuk ho ekipa profesiona\u0301l sau\u0301de sira iha Kovalima hodi halo kampan\u0303a vasinasaun iha aldeia Kulu-oan, suku Tashilin."}, {"text_idx": "#000003", "text": "\u201cAgora ita-nia postu administrativu Zumalai pursentu tuun tebes, ne\u2019ebe\u0301 la asesu ba vasina, tanba ne\u2019e ohin loron ami mai iha ne\u2019e apoiu ita-nia sau\u0301de sira halo kampania vasina no dor-to-dor tama-sai uma no husu inan-aman, juventude sira lalika tauk atu simu vasina no labele fiar informasaun falsu ne\u2019ebe fo sai husi me\u0301dia sosia\u0301l sira,\u201d Hatete Prezidente KO Agustinha ba jornalista sira, Ohin (09/11)."}, {"text_idx": "#000004", "text": "Iha sorin seluk Julia\u0303o Magno husi postu administrativu Zumalai katak, dalan di\u2019ak mak tenke simu vasina, nune\u2019e bele halo movimentu livre no la difikulta ba atividade urjente sira."}, {"text_idx": "#000006", "text": "Tempu ne\u2019e mo\u0301s xefe aldeia Kulu-oan, Afonso Sarmento Martins agradese ba pesoa\u0301l sau\u0301de no funsiona\u0301riu sau\u0301de sira ne\u2019ebe\u0301 halo dor-to-dor ba programa vasinasaun iha Zumalai."}, {"text_idx": "#000007", "text": "\u201cAgradese tebes ita-boot sira-nia prezensa ohin loron, se ita-boot sira la mai iha ne\u2019e komunidade sira difisil tebes atu haka\u2019at ba sentru sau\u0301de hodi simu vasina, se lae ami avizu no hatete direta mo\u0301s sira la fiar,\u201d katak Nia."}]